PEN Afrikaans Nuusbrief: Oktober 2020 | LitNet
PEN Afrikaans Nuusbrief: Oktober 2020
PEN Afrikaans PEN Afrikaans 2020-11-10
Die sluitingsdatum wink vir die derde en laaste kursus in ons reeks van kursusse. As jy belangstel en nog nie ingeskryf het nie, stuur vandag nog jou inskrywing na [email protected] vir 'n plek by dié aanlyn kursus oor die skryf van jeugverhale. Daar is ook beurse beskikbaar. Anzil Kulsen en Jan Vermeulen bied die kursus aan en dit beloof om 'n hoogtepunt te wees.
Slegs opbetaalde lede se deelname kan tot die daarstel van 'n kworum bydra. Maak asseblief seker dat julle ledegeld vir 2020 betaal is. Afskrifte van ledegeld-fakture kan aangevra word by [email protected].
Ons het met hartseer verneem dat Ampie Coetzee oorlede is. Hy was 'n letterkundige, 'n baanbreker as uitgewer, 'n stigterslid van die Breytenbachsentrum, waar hy steeds nou betrokke was, 'n taalstryder en 'n vriend vir menige.
Lees hier 'n Taalgenoot-artikel oor Taurus, die uitgewery waarvan hy medestigter was en wat 'n belangrike rol gespeel het in die stryd teen sensuur, en hier sy meningstuk oor die vernietiging van taal as 'n vernietiging van denke. Die wêreld is armer vandat hy weg is.
(Foto's: Izak de Vries)
Hoe voel ons lede? Ons hoor graag van julle – per kerende e-pos, via ons Facebook-blad of op Twitter.
Ons nooi ons opbetaalde lede om teen die einde van elke kalendermaand nuus oor hul nuwe boeke, boekbekendstellings of ander gebeurtenisse met ons te deel sodat ons dit by ons nuusbrief kan insluit.